CELEX: 32018R0549
Language: sl
Date: 2018-04-06 00:00:00
Title: Izvedbena uredba Komisije (EU) 2018/549 z dne 6. aprila 2018 o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi

9.4.2018   
            
            
               SL
            
            
               Uradni list Evropske unije
            
            
               L 91/11
            
         IZVEDBENA UREDBA KOMISIJE (EU) 2018/549
   z dne 6. aprila 2018
   o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(e) Uredbe,
   ob upoštevanju naslednjega:
   
               (1)
            
            
               Uredba (EGS) št. 2658/87 določa nomenklaturo blaga (v nadaljnjem besedilu: kombinirana nomenklatura ali KN), ki je določena v Prilogi I k navedeni uredbi.
            
         
               (2)
            
            
               Dodatna opomba 6 k poglavju 17 kombinirane nomenklature opredeljuje „inulinski sirup“ za namene tarifnih podštevilk KN 1702 60 80 in 1702 90 80. Je proizvod, ki je pridobljen neposredno s hidrolizo inulina ali oligofruktoze, ki vsebuje določeno količino fruktoze v suhi snovi v prosti obliki ali v obliki saharoze.
            
         
               (3)
            
            
               Na pobudo Komisije se je na podlagi člena 12(3) Uredbe (EGS) št. 2658/87 in člena 7(a)(ii) Uredbe (EU) št. 1294/2013 Evropskega parlamenta in Sveta (2) v okviru ukrepa 2 (3) evropske mreže carinskih laboratorijev opravil „Preskus usposobljenosti glede sladkorjev in proizvodov, ki vsebujejo sladkor za leto 2016“ (4). Pokazal je, da carinski laboratoriji v Uniji različno razlagajo besedno zvezo „fruktoza v prosti obliki ali v obliki saharoze“, omenjen v dodatni opombi 6 k poglavju 17.
            
         
               (4)
            
            
               Besedilo navedene dodatne opombe bi bilo zato treba razjasniti. Količino prisotnih sladkorjev – izraženo v suhi snovi – bi bilo treba določiti z metodo tekočinske kromatografije visoke ločljivosti, ki je najbolj natančna razpoložljiva metoda.
            
         
               (5)
            
            
               Zaradi zagotavljanja pravne varnosti je treba navedeno dodatno opombo spremeniti tako, da se k obstoječemu besedilu doda nov odstavek.
            
         
               (6)
            
            
               Za zagotavljanje enotne razlage kombinirane nomenklature po vsej Uniji v zvezi z opredelitvijo inulinskega sirupa iz tarifnih podštevilk KN 1702 60 80 in 1702 90 80 bi bilo dodatno opombo 6 k poglavju 17 kombinirane nomenklature spremeniti.
            
         
               (7)
            
            
               Prilogo I k Uredbi (EGS) št. 2658/87 bi bilo zato treba ustrezno spremeniti.
            
         
               (8)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   V dodatni opombi 6 k poglavju 17 drugega dela kombinirane nomenklature, določene v Prilogi I k Uredbi (EGS) št. 2658/87, se doda naslednji odstavek:
   
      „Količina ‚fruktoze v prosti obliki ali v obliki saharoze‘ se določi s formulo: F + 0,5 S/0,95, izračunano glede na vsebnost v suhi snovi, pri čemer predstavlja ‚F‘ vsebnost fruktoze in ‚S‘ vsebnost saharoze, določene z metodo tekočinske kromatografije visoke ločljivosti.“.
   
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 6. aprila 2018
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 256, 7.9.1987, str. 1.
   
      (2)  Uredba (EU) št. 1294/2013 Evropskega parlamenta in Sveta z dne 11. decembra 2013 o uvedbi akcijskega programa za carino v Evropski uniji za obdobje 2014–2020 (Carina 2020) in razveljavitvi Odločbe št. 624/2007/ES (UL L 347, 20.12.2013, str. 209).
   
      (3)  Ukrep 2 zajema medsebojne primerjave in validacije metod carinskih laboratorijev.
   
      (4)  Evropska komisija je 24. aprila 2017 objavila končno poročilo in ga poslala evropski mreži carinskih laboratorijev.